Rachel Weisz

Reičel Vais (, g. 1970 m. kovo 7 d. Londonas) – britų kino bei teatro aktorė ir buvęs modelis, apdovanota Oskaru ir Auksiniu gaubliu už vaidmenį filme „Ištikimasis sodininkas“.

 Šeima 
Reičel gimė Londone, išradėjo iš Vengrijos George Weiszo, ir iš Austrijos kilusios psichoanalitikės Edith Ruth šeimoje. Jos tėvai atsidūrė Didžiojoje Britanijoje prieš prasidedant Antrajam pasauliniam karui, kai jų giminės buvo priverstos emigruoti dėl nacių persekiojimo: jos tėvas bei motinos senelis buvo žydai. George Weiszas yra žinomas tuo, kad išrado raspiratorių, aprūpinantį save patį deguonimi bei sausumos minas aptinkančią mašiną.

Reičel turi jaunesnę seserį Minnie, kuri yra fotografė ir meno renginių kuratorė.

 Mokslai 
Po tėvų skyrybų Reičel mokėsi Šiaurės Londono koledže bei Šventojo Pauliaus mergaičių mokykloje. Ši mokykla buvo laikoma prestižine, o vienoje klasėje su ja mokėsi vėliau taip pat aktore tapusi Emily Mortimer.
Reičel yra apibūdinusi save kaip prastą mokinę, kurios požiūrį, sulaukus 16, pakeitė literatūros mokytoja.

Baigusi mokyklą, ji įstojo į Kembridžo universiteto „Trinity Hall“ mokyklą, kurioje studijavo menus bei pradėjo vaidinti įvairiuose spektakliuose. Būtent ji buvo viena iš dramos trupės „Cambridge Talking Tongues” įkūrėjų ir aktyvių jos dalyvių.

Besimokydama universitete, Reičel laikė save radikalia feministe, tačiau jos vaidyba netruko būti pastebėta ir įvertinta. 1991 m. ji laimėjo „Guardian Student Drama“ apdovanojimą Edinburgo festivalyje už vaidmenį pjesėje „Slight Possession“.

 Karjera 
 right |thumb|160px|Rachel Weisz dalinanti autografus 2008 m.
 Modelio karjera 
Sulaukusi 14, Reičel tapo modeliu. Jos nuotraukos buvo spausdinamos žurnaluose „insideKENT“, „Vogue” ir „Esquire“.

Būtent ji pakeitė britų manekenę Kate Moss kompanijos „Burberry“ reklaminėje kampanijoje.Rachel Weisz Biography at IMDb.com

2005 m. Reičel tapo kosmetikos kompanijos „Revlon“ reklaminiu veidu.
Nuo 2010 m. ji – „L'Oréal“ ambasadorė.

Yra dizainerio Narciso Rodriguez mūza.

 Aktorės karjera 

 Vaidmenys kine 
 left |thumb|160px|R. Weisz 2008 m.
 right |thumb|160px|R. Weisz 2007 m.
Reičel pirmą kartą į save kino visuomenės dėmesį patraukė dar 1985 m., bet ne dėl vaidybinių sugebėjimų, o dėl atsisakymo vaidinti juostoje „King David” kartu su Richard Gere. Sprendimą neleisti jai vaidinti filme priėmė jos tėvai.

1992 m. ji debiutavo TV filme „Advocates II“ bei keliais vaidmenimis TV serialuose „Inspector Morse“ bei „Scarlet and Black“, kuriame vaidino kartu su Evanu Makgregoru.

Kine Reičel debiutavo 1994 m. epizodiniu vaidmeniu filme „Death Machine”. Pirmąjį didesnį vaidmenį ji gavo 1996 m. juostoje „Chain Reaction“ su Keanu Reeves ir Morgan Freeman. Vėliau ji vaidino režisieriaus Bernadro Bertolucci juostoje „Stealing Beauty“.

Reičel karjeros lūžiu tapo 1999 m. pasirodęs filmas „Mumija“ bei 2001 m. sukurtas tęsinys „Mumijos sugrįžimas“, kuriuose ji vaidino kartu su Brendanu Freizeriu. Abu filmai buvo labai pelningi ir išgarsino jame vaidinusius aktorius visame pasaulyje. Vis dėlto vėliau aktorė atsisakė vaidinti trečiojoje filmo dalyje ir vaidmuo atiteko Marijai Belo.

2000 m. Reičel buvo galima išvysti filme „Beautiful Creatures“, 2001 m. – „Priešas prie vartų“, o 2002 m. – komedijoje su Hju Grantu „About a Boy“. Pastarąjį filmą režisavo jos buvęs kurso draugas Kembridže Chris Weitz.

Po metų ji vaidino John Grisham romano „The Runaway Jury” adaptacijoje kartu su Dastinu Hofmanu, John Cusack ir Gene Hackman, tačiau 2004 m. sukurta komedija „Envy“ su Benu Stileriu, Džeku Bleku ir Kristoferiu Volkenu buvo komerciškai nesėkminga. Nepaisant to, 2005 m. sukurta John le Carre romano „The Constant Gardener“ adaptacija buvo liaupsinama kritikų ir pelnė aktorei Oskarą bei eilę kitų apdovanojimų.

2006 m. Reičel nusifilmavo savo vyro Darreno Aronofsky romantinėje dramoje „The Fountain“, tačiau kritikai šį vaidmenį pavadino „mažiau įtikinamu“ nei ankstesnieji darbai.

2008 m. Reičel turėjo vaidinti juostoje „Keista Bendžamino Batono istorija“, tačiau dėl nesutarimų su filmų kūrėjais pastarieji pasirinko Cate Blanchett. 2010 m. Cate nukonkuravo ją dar vieną kartą – Ridlio Skoto filme „Robinas Hudas“.

2009 m. režisieriaus Alejandro Amenabar istoriniame filme „Agora“ ji atliko pagrindinį vaidmenį, o 2012 m. filmavosi režisieriaus Terrence Malick juostoje „To the Wonder“, tačiau vėliau jos scenos į galutinę filmo versiją nepateko.

2013 m. Reičel atliko Evanoros vaidmenį juostoje „Ozas: didingas ir galingas“.

 Vaidmenys teatre 
Teatre Reičel proveržiu tapo vaidmuo Gielgudo teatre pjesėje „Design for Living“, pirmą kartą atliktas 1994 m. už jį aktorė buvo apdovanota perspektyviausios aktorės prizu. 1999 m. jos vaidmenys spektakliuose „Suddenly Last Summer“ ir „The Shape of Things“ taip pat buvo liaupsinami kritikų.

2013 m. spalio – 2014 m. sausio mėnesiais ji atlieka vaidmenį Brodvėjaus spektaklyje „Betrayal“.

 Asmeninis gyvenimas 
2001 m., dirbdama Londono „Almeida” teatre, spektaklyje „The Shape of Things”, Reičel susipažino su JAV prodiuseriu ir filmų režisieriumi Darren Aronofsky. Sekančiais metais persikėlė pas jį į Niujorką, o 2005 m. susižadėjo. 2006 m. jiems gimė sūnus Henry Chance, tačiau 2010 m. pora paskelbė apie santuokos pabaigą.

2010 m. pabaigoje Reičel ėmė susitikinėti su aktoriumi Daniel Craig. 2011 m. birželį jie susituokė Niujorke privačioje ceremonijoje, kurioje dalyvavo jos sūnus, Danielio dukra ir 4 svečiai.

Nuo 2011 m. Reičel yra ir JAV pilietė.

 Populiarumas 
 right |thumb|160px|2010 m.
 right |thumb|160px|2012 m.
Pradėjusi populiarėti kaip aktorė, Reičel tapo nuolat renkama į įvairių žurnalų ar interneto puslapių seksualiausių moterų sąrašus.

 Annual Independent Critics List 
Sąrašas „100 Most Beautiful Faces From Around The World“
 Metai  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012 Vieta  30  23  22  18  10  8  7  5  7  7  6  6  2  19  20  48  59

 Kiti sąrašai 
 22 vieta „Maxim Hot 100 Women List“ (2001 m.)
 30 vieta „Stuff Magazine 102 Sexiest Women in the World“ (2002 m.)
 93 vieta „Maxim Hot 100 Women List“ (2003 m.)
 37 vieta „Empire magazine 100 Sexiest Stars in film History“ {2007 m.)
 85 vieta Askmen.com „100 Most Desirable Women in the World“ (2008 m.)
 44 vieta „Glamour Magazine’s Most Glamourous Women in the World“ (2009 m.)
 63 vieta FHM 100 Sexiest Women in the World (2009 m.)
 82 vieta FHM (Germany) 100 Sexiest Women in the World (2009 m.)

 Apdovanojimai 

 Teatras 
1991 m. Reičel pelnė „Student Drama Award” Edinburgo festivalyje už vaidmenį spektaklyje „Slight Possession“.

1994 m. ji buvo apdovanota „London Critics' Circle Award” už pjesę „Design for Living“ kaip perspektyviausia nauja aktorė. 2009 m. ji vėl pelnė šį apdovanojimą, tik jau kaip geriausia britų aktorė už vadmenį spektaklyje „A Streetcar Named Desire“.

Už šį vaidmenį tais pačiais metais ji buvo apdovanota „Olivier Award“ prizu.

 Kinas 
 right |thumb|160px|2008 m.
 right |thumb|160px|2012 m.
 Metai Apdovanojimas Kategorija Filmas Rezultatas2000Blockbuster Entertainment AwardsGeriausia aktorėMumijaSaturno apdovanojimasGenie apdovanojimaiGeriausia antrojo plano aktorėSunshine2001Europos kino apdovanojimaiGeriausia aktorėPriešas prie vartų2002Empire apdovanojimaiGeriausia aktorėMumijos sugrįžimas2005Teen Choice AwardsRiksmo scenaConstantine2006OskarasGeriausia antrojo plano aktorėIštikimasis sodininkasAuksinis gaublysBAFTA Broadcast Film Critics Association Awards Chicago Film Critics Association Awards Dallas-Fort Worth Film Critics Association Awards3 vieta Ekrano aktorių gildijos apdovanojimai Vancouver Film Critics Circle San Diego Film Critics Society AwardsBAFTA /LA BritanniaBritanijos metų aktorėLondon Critics Circle Film AwardsBritanijos metų aktorė2010GojaGeriausia aktorėAgora2011Satelito apdovanojimaiGeriausia televizijos aktorėAštuntasis puslapis2012Evening Standard British Film AwardsGeriausia aktorėGili žydra jūraLondon Critics Circle Film AwardsNew York Film Critics Circle Awards Genie AwardsIšdavikėVancouver Film Critics CircleGeriausia aktorė Kanados filme2013Auksinis gaublysGeriausia aktorėGili žydra jūraOnline Film Critics Society AwardsToronto Film Critics Association Awards Teen Choice AwardsVeiksmo filmo aktorėBornas. Palikimas

 Filmografija 
 MetaiLietuviškas pavadinimasOriginalus pavadinimas Vaidmuo Pastabos 1992Advokatai II'Advocates II Sarah Thompson TV filmas 1993Inspektorius Morsas Inspector Morse Arabella Baydon TV serialas, 1 serija 1993Tropinis karštis Tropical Heat Joey TV serialas, 1 serija 1993 The Scarlet and the Black Mathilde TV mini serialas, 2 serijos 1994 White Goods Elaine 1994Septyniolika Seventeen trumpo metražo filmas 1994 Screen Two Becca TV serialas, 1 serija 1995Mirties mašina Death Machine jaunesnioji vykdytoja 1996Grandininė reakcija Chain Reaction Dr. Lily Sinclair 1996Pavogtas grožis Stealing Beauty Miranda Fox 1997Bentas Bent Prostitutė 1997Paskutinė kryžkelė Going All the Way Marty Pilcher 1997Atneštas jūros Swept from the Sea Amy Foster 1997Man reikia tavęs I Want You Helen 1998Mano vasara su Des My Summer with Des Rosie 1998 The Land Girls Ag (Agapanthus) 1999Mumija Mummy Evelyn „Evie“ Carnahan 1999Saulės šviesa 'Sunshine Greta 1999Vieną kartą metro Tube Tales Angela 2000Nemirtingųjų kronikos: nuostabūs sutvėrimai Beautiful Creatures Petula 2000 This Is Not an Exit: The Fictional World of Bret Easton Ellis Lauren Hynde 2001Priešas už vartų Enemy at the Gates Tania Chernova 2001Mumijos sugrįžimas Mummy Returns Evelyn Carnahan-O’Connell/Princess Nefertiti 2002Gyvenimas pagal jį About a Boy Rachel 2003Aferistai Confidence Lily 2003 The Shape of Things Evelyn Ann Thompson 2003Verdiktas už pinigus Runaway Jury Marlee/Gabrielle Brant 2004 Envy Debbie Dingman 2005Konstantinas Constantine Angela ir Isabel Dodson 2005Ištikimasis sodininkas The Constant Gardener Tessa Quayle 2006Versmė The Fountain Izzi 2006Eragonas Eragon Saphira (balsas) 2007Fredo Kalėdos Fred Claus Wanda 2007 Mano vaivorų naktys My Blueberry Nights Sue Lynne 2008Be abejo, turbūt Definitely, Maybe Summer Hartley 2008Broliai Blumai The Brothers Bloom Penelope 2009Numylėtieji kaulai The Lovely Bones Abigail Salmon 2009Agora Agora Hipatija 2010Išdavikė The Whistleblower Kathryn Bolkovac 2010Simpsonai The Simpsons Dr. Thurmond animacinis serialas, 1 serija 2011360 360 Rose 2011Aštuntas puslapis Page Eight Nancy Pierpan TV filmas 2011Klastingi namai Dream House Libby Atenton 2011Gili žydra jūra The Deep Blue Sea Hester Collyer 2012Bornas. Palikimas The Bourne Legacy Dr. Marta Shearing 2013Ozas: didingas ir galingas Oz the Great and Powerful Evanora

 Šaltiniai 

 Nuorodos 

 IMDb profilis

Kategorija:Jungtinės Karalystės aktoriai
Kategorija:Jungtinės Karalystės modeliai
Kategorija:Anglijos asmenybės